Presidenti Topi firmos shkarkimin e kryeprokurorit Theodhori Sollakut
Zonja Ina Rama dekretohet në postin e Prokurores së Përgjithëshme
Pas deklarimit të djeshëm në Bruksel të presidentit Bamir Topi se ai ende nuk kishte marrë raportin e ekspertëve të thirrur prej tij për çështjen e Prokuorit të Përgjithshëm, askush nuk e priste që ai të firmoste sot në mëngjes para nisjes për në Kroaci, vendimin për shkarkimin e Kryeprokuorit Theodhori Sollaku e njëkohësisht edhe emërimin e pasuesit të tij. Vendimi i presidentit u bë i njohur nga këshilltari i tij juridik, Artur Metani: “ Zonja Ina Rama, 35 vjec, është anëtare e gjykatës së Apelit të Krimeve të rëndë, një pozicion mjaft i lartë në karrierën gjyqësore. Ajo ishte emëruar nga ish presidenti Alfred Moisiu. Menjehërë ka reaguar zoti Sollaku, tashmë ish Prokuror i Përgjithshëm, sipas të cilit vendimi ishte rezultat i një pazari që kushtëzoi zgjedhjen e Presidentit Topi: “ , tha zoti Sollaku. Vendimi i presidentit kaloi me shpejtësi në parlament, ku u fut menjëherë në rendin e ditës. Çështja shkaktoi debate shumë të ashpra. Opozita sulmoi haptazi presidentin, duke deklaruar se ka firmosur dekretet në orët e para të mëngjesit pa u gdhirë ende. Nënkryetari i grupit parlamentar socialist Erion Braçe e quajti dekretin një grusht shteti: tha zoti Braçe. Por kryeministri Sali Berisha tha se presidenti Topi ka mbrojtur pavarësinë dhe I qujati të pabaza akuzat e opozitës rreth emrit të zonjës Ina Rama: Zonja Rama fitoi pas një votimi të fshehtë duke marrë 83 vota kundrejt 38 kundër të opozitës.